ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় আবাসন ও নগরোন্নয়ন মন্ত্রকের কাজের বার্ষিক পর্যালোচনা ২০১৮
অম্রুত কর্মসূচির পর্যালোচনা
নয়াদিল্লি, ২৯ ডিসেম্বর, ২০১৮
দেশের শহর ও নগরগুলির রূপান্তর ও পুনরুজ্জীবনের লক্ষ্যে সরকার অটল মিশন ফর রিজুভেনেশন অ্যান্ড আরবান ট্রান্সফরমেশন বা অম্রুত কর্মসূচি রূপায়ণ করছে। এই কর্মসূচির আওতায় ৫৪ হাজার ৮১৬ কোটি টাকার সমতুল ৪ হাজার ৯৭টি প্রকল্পের বরাত দেওয়া হয়েছে। এর মধ্যে ২৩৮৮ কোটি টাকা ব্যয়ে ১০৩৫টি প্রকল্পের কাজ সম্পূর্ণ হয়েছে। সারা দেশের ১৪৫৩টি শহরে অনলাইনে গৃহ নির্মাণে অনুমোদন ব্যবস্থা বা ওবিপিএস চালু করা হয়েছে। নাগরিক পরিকাঠামোর উন্নয়নের লক্ষ্যে সরকার যে মিউনিসিপ্যাল বন্ড বাজারে ছেড়েছে ২০১৮ সালে সেই বন্ডের মাধ্যমে ২৭০০ কোটি টাকারও বেশি সংগৃহীত হয়েছে। দেশের বিভিন্ন শহরে ২৯ হাজার ২০৫ কোটি টাকা ব্যয়ে ৯৬৫টি প্রকল্পের বরাত দেওয়া হয়েছে। কেবলমাত্র জল সরবরাহ ক্ষেত্রেই ১৩২৫ কোটি টাকা ব্যয়ে ১৫৪টি প্রকল্পের কাজ সম্পূর্ণ করা হয়েছে। এছাড়া, ২১ হাজার ৫০৮ কোটি টাকা ব্যয়ে নিকাশী নালা নির্মাণের জন্য ৪৯১টি প্রকল্পের বরাত দেওয়া হয়েছে এবং তার কাজ চলছে। এর মধ্যে ৫২০ কোটি টাকা ব্যয়ে ৪০টি প্রকল্পের কাজ সম্পূর্ণ হয়েছে। সবুজায়ন এবং পার্ক তৈরি করার জন্য ১২৯৩ কোটি টাকা ব্যয়ে ১৮৮১টি প্রকল্পের বরাত দেওয়া হয়েছে এবং ৭৭২টি প্রকল্পের কাজ সম্পূর্ণ হয়েছে। অনুরূপভাবে, বিদ্যুৎ সাশ্রয়কারী রাস্তার আলো লাগানোর জন্য ৫৪টি প্রকল্পের কাজ হাতে নেওয়া হয়েছে। সরকার অম্রুত মিশনের আওতায় জল সরবরাহ, নিকাশী নালা এবং পরিচ্ছন্নতার বিভিন্ন ধরণের প্রকল্পে ৭৭ হাজার ৬৪০ কোটি টাকা বরাদ্দ করেছে। জল সরবরাহ, নিকাশী এবং পরিচ্ছন্নতার ক্ষেত্র ছাড়াও অম্রুত প্রকল্পের আওতায় পরিবহণ ক্ষেত্রেও গুরুত্বপূর্ণ কাজ হয়েছে। এর মধ্যে ৭০৯ কোটি টাকা ব্যয়ে ২৪৪টি প্রকল্পের কাজের বরাত দেওয়া হয়েছে এবং ১৮টি প্রকল্পের কাজ সম্পূর্ণ হয়েছে। এছাড়াও, সবুজায়ন ও পার্ক তৈরির জন্য সারা দেশে ১৮৮১টি প্রকল্পের কাজের বরাত দেওয়া হয়েছে। এর জন্য ১২৯৩ কোটি টাকা ব্যয় হবে। বিদ্যুৎ সাশ্রয়ী আলো দিয়ে রাস্তার আলোকায়নের জন্য সারা দেশে ৫৪ লক্ষেরও বেশি এলইডি ল্যাম্প লাগানো হয়েছে।
অম্রুত মিশনের আওতায় যে নাগরিক সংস্কারের কর্মসূচির কথা ভাবা হয়েছে, বিভিন্ন রাজ্য ও কেন্দ্রশাসিত অঞ্চলে আগামী চার বছরের মধ্যে তা সম্পূর্ণ হওয়ার কথা। মিউনিসিপ্যাল বন্ড ছেড়ে এই মিশনের আওতায় বিভিন্ন ধরণের উন্নয়নের প্রকল্প রূপায়ণের জন্য প্রয়োজনীয় সহায়-সম্পদ সংগ্রহের কথা ভাবা হয়েছে। এই কাজের জন্য রাজ্য ও কেন্দ্রশাসিত অঞ্চলগুলিকে উৎসাহিত করতে এবং তারা যাতে নাগরিক সংস্কারে উদ্যোগ গ্রহণ করে তার লক্ষ্যে ২০১৮-১৯ অর্থবর্ষে ৬০০ কোটি টাকা বরাদ্দ করা হয়েছে। সম্প্রতি বিশ্ব ব্যাঙ্ক সহজে ব্যবসার সুবিধা সংক্রান্ত যে সূচক প্রকাশ করেছে, তাতে ভারতের স্থান ১৮১ থেকে ৫২-তে উঠে এসেছে। দিল্লি ও মুম্বাই সহ দেশের শহরগুলির নাগরিক সংস্কারের যে উদ্যোগ নেওয়া হয়েছে, সূচকে ভারতের অবস্থানের উন্নতির পিছনে তার গুরুত্বপূর্ণ অবদান রয়েছে।
CG/PB/SB
(Visitor Counter : 102
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪০ কোটি ৩৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৬ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৪ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৪০,৩৮,৭৫,৬৫০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭,০৬,১৩,৬৬১টি টিকার ডোজ আছে।
CG/SS/SB
(Visitor Counter : 81
জাহাজচলাচলমন্ত্রক
ডিরেক্টর জেনারেল শিপিং, ন্যাশনাল অথরিটি ফর শিপস রিসাইক্লিং হিসেবে পরিচিত হবে
নয়াদিল্লী, ১৫ অক্টোবর, ২০২০
জাহাজের যন্ত্রাংশ পুনর্ব্যবহার সংক্রান্ত ২০১৯ সালের আইনের ৩ নম্বর ধারা অনুসারে কেন্দ্র, ডিরেক্টর জেনারেল অফ শিপিং-কে ন্যাশনাল অথরিটি ফর রিসাইক্লিং অফ শিপস হিসেবে ঘোষণা করেছে। জাহাজের বিভিন্ন যন্ত্রাংশের পুনর্ব্যবহার সংক্রান্ত নানা কাজকর্মের নজরদারি ও সেগুলি পরিচালনার জন্য ডিরেক্টর জেনারেল অফ শিপিং-কে দায়িত্ব দেওয়া হয়েছে। এই শিল্পের স্থিতিশীল উন্নয়ন ও পরিবেশ বান্ধব ব্যবস্থাপনা, স্বাস্থ্যবিধি মেনে চলা সহ বিভিন্ন বিষয়ে এই সংস্থা নজরদারি চালাবে। ডিরেক্টর জেনারেল অফ শিপিং জাহাজের যন্ত্রাংশ পুনর্ব্যবহার সংক্রান্ত শিল্প এবং যে সব রাজ্যে এই শিল্প গড়ে উঠবে সেই সব রাজ্যের রাজ্য সরকারগুলির গৃহীত বিভিন্ন বিষয়ে প্রয়োজনীয় সিদ্ধান্ত নেবে।
আন্তর্জাতিক স্তরে ইন্টারন্যাশনাল ম্যারিটাইম অর্গানাইজেশনের আওতায় হংকং-এর জাহাজের যন্ত্রাংশ পুনর্ব্যবহারের বিষয়ে সম্মেলনে ভারত যোগ দিয়েছে। ইন্টারন্যাশনাল ম্যারিটাইম অর্গানাইজেশনের ভারতীয় প্রতিনিধির দায়িত্ব ডিজি শিপিং পালন করবেন। গুজরাটের গান্ধীনগরে ন্যাশনাল অথরিটি অফ রিসাইক্লিং-এর দপ্তর খোলা হবে। গুজরাটের আলাং-এ এশিয়ার সবথেকে বড় জাহাজ ভাঙা ও যন্ত্রাংশ পুনর্ব্যবহার সংক্রান্ত ইয়ার্ডটি রয়েছে। নতুন দপ্তরের কারণে এই ইয়ার্ড লাভবান হবে।
CG/CB/NS
(
প্রধানমন্ত্রীরদপ্তর
চন্দ্রযান-২ এর উৎক্ষেপনের পর প্রধানমন্ত্রীর বার্তা
নয়াদিল্লি, ২২ জুলাই, ২০১৯
প্রধানমন্ত্রী শ্রী নরেন্দ্র মোদী চন্দ্রযান-২ এর উৎক্ষেপনের পর বলেছেন, ‘আমাদের গৌরবময় ইতিহাসের গৌরবগাথায় বিশেষ এই মুহুর্তটি খোদাই করা থাকবে। বিজ্ঞানের নতুন এই অগ্রগতি ১৩০ কোটি ভারতবাসীর উদ্যোমের প্রতিফলন। চন্দ্রযান-২ এর উৎক্ষেপনের মধ্যে দিয়ে আমাদের বিজ্ঞানীদের ক্ষমতা প্রকাশিত হল। প্রতিটি ভারতবাসী আজ গর্বিত।
“হৃদয়ে ভারতীয় আত্মায় ভারতীয়” ! সম্পূর্ণ দেশীয় একটি কর্মসূচি এই চন্দ্রযান-২। প্রতিটি ভারতবাসী এতে আপ্লুত। দূরসংবেদী ব্যবস্হার মাধ্যমে এটি চাঁদের কক্ষপথে প্রবেশ করবে। চাঁদের উপরিভাগে বিশ্লেষণ করার জন্য এরমধ্যে ল্যান্ডার-রোভার ব্যবস্হাপনা রয়েছে।
চাঁদের দক্ষিণ গোলার্ধ অঞ্চলে বিভিন্ন পরীক্ষা-নিরীক্ষা করা হবে যা আগে কখনও করা হয়নি। আর সেই কারণে চন্দ্রযান-২ অনন্য। এই কর্মসূচির মাধ্যমে চাঁদের বিষয়ে নতুন তথ্য জানা যাবে।
চন্দ্রযান-২ এর মতো এ ধরণের উদ্যোগের ফলে আমাদের দেশের উজ্জ্বল যুব সম্প্রদায় বিজ্ঞান, উন্নতমানের গবেষণা এবং উদ্ভাবনের প্রতি আকৃষ্ট হবে। চন্দ্রযানকে ধন্যবাদ। কারণ, এর মাধ্যমে চাঁদ নিয়ে ভারতের কর্মসূচি আরও অগ্রসর হবে। চাঁদের বিষয়ে আমাদের ধারণা আরও বাড়বে।’
CG/CB/NS
(Visitor Counter : 102
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৯ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮৩ কোটি ৫৩ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৩৭৮।
সুস্পষ্টভাবে করোনায় আক্রান্তের হার ০.০৪ শতাংশ।
জাতীয় স্তরে সুস্থতার হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ১ হাজার ৭০৫ জন। মোট সুস্থতার সংখ্যা ৪ কোটি ২৪ লক্ষ ৮৫ হাজার ৫৩৪ জন।
সারা দেশে গত ২৪ ঘণ্টায় নতুন করে আক্রান্ত ১ হাজার ২৫৯ জন।
দৈনিক-ভিত্তিতে আক্রান্তের হার ০.২২ শতাংশ।
সাপ্তাহিক-ভিত্তিতে আক্রান্তের হার ০.২৫ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৭৯ লক্ষ; গত ২৪ ঘণ্টায় ৫ লক্ষ ৭৭ হাজার ৫৫৯টি নমুনা পরীক্ষা হয়েছে।
CG/SS/SB
(Visitor Counter : 75
প্রতিরক্ষামন্ত্রক
পূর্বাঞ্চলীয় সেনা কম্যান্ডের কার্গিল বিজয় দিবসের ২০তম বর্ষপূর্তি উদযাপন
কলকাতা, ২৬ জুলাই, ২০১৯
পূর্বাঞ্চলীয় সেনা কম্যান্ডের পক্ষ থেকে আজ কলকাতায় কার্গিল বিজয় দিবসের ২০তম বর্ষপূর্তি উদযাপন করা হয়। সেনাবাহিনীর পূর্বাঞ্চলীয় প্রধান লেফ্টটেন্যান্ট জেনারেল এম.এম. নরভানে শহীদদের প্রতি শ্রদ্ধা নিবেদনের উদ্দেশ্যে কলকাতার ফোর্ট উইলিয়ামের বিজয় স্মারকে পুষ্পার্ঘ্য নিবেদন করেন। তিনি শহীদদের আত্মবলিদানকে স্মরণ সকলকে দেশের স্বার্থে একনিষ্ঠভাবে কাজ করার আহ্বান জানান।
১৯৯৯ সালের আজকের দিনে অপারেশন বিজয় নামে এক সেনা অভিযানে ভারত পাকিস্হানকে কার্গিলের উঁচু এলাকাগুলি থেকে হঠিয়ে দেয়। পাকিস্হানীরা নিয়ন্ত্রণ রেখা পার করে গোপনে ভারতের ওই অংশগুলি দখল করেছিল। দেশ রক্ষার উদ্দেশ্যে শহীদদের এই আত্মবলিদান এবং সশস্ত্র বাহিনীকে শক্তিশালী করার লক্ষ্যে এবছরের উদযাপনের মূল ভাবনা হল “স্মরণ, আনন্দ এবং পুনর্নবীকরণ”। কার্গিল বিজয় দিবস উদযাপনের অন্যতম লক্ষ্য হল দেশজুড়ে তরুণদের মধ্যে জাতীয়তাবাদ এবং দেশপ্রেম জাগ্রত করা ও যেসব সৈনিকদের আত্মবলিদানের মধ্যে দিয়ে দেশ এই জয় পেয়েছে, তাঁদের স্মরণ করা।
আজ সারাদিন এই উপলক্ষ্যে বিভিন্ন স্কুল ও কলেজে ‘আনন্দের জন্য দৌড়’, ‘এক দৌড় শহীদোঁ কি নাম’, প্রেরণামূলক ভাষন সহ নানা অনুষ্ঠানের আয়োজন করা হয়েছে।
CG/CB/NS
(Visitor Counter : 76
জাহাজচলাচলমন্ত্রক
ভারতীয় বন্দর বিল ২০২১ –এর খসড়া
নতুন দিল্লি, ২৬ জুলাই, ২০২১
ভারতীয় বন্দর বিল ২০২০ খসড়া বিষয়ে রাজ্য সরকার, রাজ্য উপকূল পর্ষদ, প্রধান বন্দর সমূহ, সাধারণ মানুষ ইত্যাদি সংশ্লিষ্ট পক্ষের কাছ থেকে মতামত চাওয়া হয়। এই মতামত ও পরামর্শগুলি বন্দর, জাহাজ চলাচল ও জলপথ মন্ত্রক যথাযথ বিবেচনা ও পরীক্ষা করে দেখার পর ভারতীয় বন্দর বিল ২০২১ –এ অন্তর্ভুক্ত করেছে।
এখন ভারতীয় বন্দর বিল ২০২১–এর বিষয়ে সমস্ত পক্ষের মতামত চাওয়া হয়েছে। গত ২৪ জুন রাজ্য উপকূল উন্নয়ন পর্ষদের বৈঠকে এই বিলের বিষয়ে আলোচনা হয়। রাজ্য সরকারগুলির মতামতের জন্য অপেক্ষা করা হচ্ছে। এই প্রস্তাবিত আইনটি এখনও আলোচনা পর্যায়ে রয়েছে।
রাজ্যসভায় এক প্রশ্নের লিখিত উত্তরে একথা জানিয়েছেন বন্দর, জাহাজ চলাচল ও জলপথ মন্ত্রকের প্রতিমন্ত্রী শ্রী শান্তনু ঠাকুর।
CG/SS/SKD/
(Visitor Counter : 115
মানবসম্পদবিকাশমন্ত্রক
কেন্দ্রীয় শিক্ষামন্ত্রী রচিত "মানবতা কে প্রণেতা: মহাঋষি অরবিন্দ" পুস্তকটি রাষ্ট্রপতি মহোদয় প্রকাশ করেছেন বলে সংবাদ মাধ্যমে যে খবর প্রকাশিত হয়েছে, সে বিষয়ে সংশোধনী
নতুন দিল্লী, ৯ই ডিসেম্বর, ২০২০
এক শ্রেনীর সংবাদ মাধ্যমে প্রকাশিত হয়েছে যে রাষ্ট্রপতি শ্রী রাম নাথ কোবিন্দ,গত ৫ই ডিসেম্বর, ২০২০তে শিক্ষামন্ত্রী শ্রী রমেশ পোখরিয়াল 'নিশাঙ্ক' রচিত 'মানবতা কে প্রণেতা:মহাঋষি অরবিন্দ' পুস্তকটির 'প্রকাশ' করেছেন।
এই বিষয়ে সকলকে অবগত করা হচ্ছে যে ওপরে উল্লিখিত পুস্তকটি রাষ্ট্রপতি মহোদয় প্রকাশ করেননি। পুস্তকটির প্রথম কপিটি সেইদিন রাষ্ট্রপতি শ্রী রাম নাথ কোবিন্দের হাতে শিক্ষামন্ত্রী উপহার স্বরূপ তুলে দেন।
কেন্দ্রীয়মন্ত্রিসভা
তথ্যপ্রযুক্তির হার্ডওয়্যারের জন্য উৎপাদন ভিত্তিক উৎসাহদায়ক প্রকল্পে কেন্দ্রীয় মন্ত্রিসভার অনুমোদন
নয়াদিল্লী, ২৪ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে তথ্যপ্রযুক্তির হার্ডওয়্যারের জন্য উৎপাদন ভিত্তিক উসাহদায়ক প্রকল্পের অনুমোদন দিয়েছে। এই কর্মসূচিতে দেশীয় উৎপাদনকারীদের উৎসাহদানের জন্য উৎপাদনের পরিমাণকে যুক্ত করা হয়েছে এবং তথ্যপ্রযুক্তির হার্ডওয়্যারে মূল্য শৃঙ্খলে এর মাধ্যমে বিনিয়োগকে উৎসাহিত করা হচ্ছে। প্রস্তাবিত এই প্রকল্পে ল্যাপটপ, ট্যাবলেট, অল ইন ওয়ান পিসি এবং সার্ভার রয়েছে।
এই প্রকল্পটি ২০১৯-২০ অর্থবর্ষকে ভিত্তিবর্ষ হিসেবে বিবেচনা করে প্রকৃত ক্রমবর্ধমান বিক্রির পরিমাণের ওপর উৎসাহদায়ক হার নির্ধারণ করবে, যার পরিমাণ ৪ থেকে ২-১ শতাংশ হবে। দেশে বিভিন্ন পণ্যের উৎপাদন এবং বৈধ সংস্থাগুলির এই উৎপাদনের ক্ষেত্রে ৪ বছরের মেয়াদকে বিবেচনা করা হবে।
এই প্রকল্পটি মূলত ৫টি বড় সংস্থা এবং ১০টি দেশীয় সংস্থার ক্ষেত্রে সুবিধাজনক হবে। এইসব সংস্থাগুলি তথ্য প্রযুক্তির হার্ডওয়্যারের সামগ্রী౼ ল্যাপটপ, ট্যাবলেট, অল ইন ওয়ান পিসি এবং সার্ভার তৈরি করে। আত্মনির্ভর ভারত অভিযানে এই সব সামগ্রী দেশে উৎপাদনে উৎসাহ দেওয়ার বিষয়টি অত্যন্ত গুরুত্বপূর্ণ। কারণ বর্তমানে এগুলি প্রচুর পরিমাণে বিদেশ থেকে আমদানি করা হয়।
আর্থিক ক্ষেত্রে যুক্ত বিভিন্ন বিষয়
এই পুরো প্রকল্পের সময়সীমা ৪ বছর। এর আর্থিক মূল্য ৭ হাজার ৩৫০ কোটি টাকা౼ এর মধ্যে উৎসাহদায়ক ক্ষেত্রে ব্যয় হবে ৭ হাজার ৩২৫ কোটি টাকা এবং প্রশাসনিক ক্ষেত্রে ব্যয় হবে ২৫ কোটি টাকা।
সুবিধা
এই প্রকল্পটি দেশে বৈদ্যুতিন সামগ্রী উৎপাদনে উৎসাহ যোগাবে। আন্তর্জাতিক মূল্য শৃঙ্খলের সঙ্গে সাযুজ্য রেখে ভারত বৈদ্যুতিন ব্যবস্থাপনার নকশা ও নির্মাণে বিশ্বে গুরুত্বপূর্ণ কেন্দ্র হয়ে উঠবে। তথ্যপ্রযুক্তির জন্য যেসব সংস্থা হার্ডওয়্যারের সামগ্রী উৎপাদন করে তারা ভারতে বিনিয়োগ করবে।
এর ফলে ১ লক্ষ ৮০ হাজার  কর্মসংস্থানের সুযোগ তৈরি হবে।
এই প্রকল্প তথ্যপ্রযুক্তির হার্ডওয়্যারের সংস্থাগুলির ২০২৫ সালের মধ্যে ২০-২৫ শতাংশ বৃদ্ধিতে সহায়তা করবে।
প্রেক্ষাপট
২০১৯ সালের বৈদ্যুতিন সামগ্রীর ওপর জাতীয় নীতি ২৫শে ফেব্রুয়ারি প্রজ্ঞাপিত হয়েছিল। ভারতকে বৈদ্যুতিন সামগ্রীর নকশা এবং উৎপাদন কেন্দ্রে পরিণত করাই যার মূল লক্ষ্য। দেশে এই শিল্পের জন্য প্রয়োজনীয় পরিবেশ গড়ে তুলতে সব রকমের সহায়তা দেওয়া হবে, যাতে সংশ্লিষ্ট সংস্থাগুলি আন্তর্জাতিক ক্ষেত্রে প্রতিযোগিতায় অংশ নিতে পারে।
২০১৯-২০ সালের হিসেবে ভারতে ৪২১ কোটি মার্কিন ডলারের ল্যাপটপ এবং ৪১ কোটি মার্কিন ডলারের ট্যাবলেট আমদানি করা হয়েছে। তথ্যপ্রযুক্তির জন্য হার্ডওয়্যার নির্মাণকারী পণ্যের বাজার সারা বিশ্বে ৬-৭টি সংস্থার নিয়ন্ত্রণে রয়েছে। এইসব সংস্থাগুলি বিশ্বের মোট বাজারের ৭০ শতাংশ নিজেদের আয়ত্বে রেখেছে। বৃহৎ অর্থনীতিকে বিশ্ব বাজারে প্রতিযোগিতায় সামিল করতে এইসব সংস্থাগুলিকে ভারতে বিনিয়োগে উৎসাহ দেওয়া হচ্ছে, যাতে ভারত তথ্যপ্রযুক্তির হার্ডওয়্যার সামগ্রীর উৎপাদনের কেন্দ্র হতে পারে।
বর্তমান আন্তর্জাতিক প্রেক্ষাপটে নির্মাণকারী প্রতিষ্ঠানগুলি তাদের উৎপাদন কেন্দ্রর পরিবর্তন করছে। একটি বাজারের ওপর নির্ভর করলে যে ঝুঁকি থাকে তার থেকে বেরিয়ে আসার জন্য সংস্থাগুলি তাদের কর্মকান্ড সম্প্রসারণে আগ্রহী।
কৃষিমন্ত্রক
প্রধানমন্ত্রী ফসল বিমা যোজনা রূপায়ণের ৭ বছর
যোজনার আওতায় ৩৬ কোটিরও বেশি কৃষকের ফসল বিমার আবেদন মঞ্জুর
নয়াদিল্লি, ১৮ ফেব্রুয়ারি, ২০২২
এ বছর খরিফ মরশুম শুরু হওয়ার সঙ্গে সঙ্গেই প্রধানমন্ত্রী ফসল বিমা যোজনার রূপায়ণ ৭ বছরে পদার্পণ করতে চলেছে। উল্লেখ করা যেতে পারে, প্রধানমন্ত্রী শ্রী নরেন্দ্র মোদী মধ্যপ্রদেশের সেহোরে ২০১৬’র ১৮ই ফেব্রুয়ারি এই যোজনা শুরু করার পর ছ’বছর সাফল্যের সঙ্গে অতিবাহিত হয়েছে।
ভারত সরকারের ফ্ল্যাগশিপ কর্মসূচি প্রধানমন্ত্রী ফসল বিমা যোজনা রূপায়ণের উদ্দেশ্যই হ’ল প্রাকৃতিক দুর্যোগের ফলে শস্যের ক্ষয়ক্ষতিতে কৃষকদের আর্থিক সহায়তা দেওয়া। যোজনার আওতায় গত ৪ঠা ফেব্রুয়ারি পর্যন্ত ৩৬ কোটিরও বেশি কৃষকের শস্য বিমার দাবি-দাওয়া বাবদ ১ লক্ষ ৭ হাজার ৫৯ কোটি টাকারও বেশি মেটানো হয়েছে।
ছ’বছর আগে শুরু হওয়া শস্য বিমা সম্পর্কিত এই কর্মসূচিটি ২০২০-তে সংশোধন করা হয়। এর ফলে, কৃষকদের স্বেচ্ছায় অংশগ্রহণের সুবিধা বেড়েছে। যে কোনও প্রাকৃতিক দুর্যোগ ঘটার ৭২ ঘণ্টার মধ্যে কৃষকরা তাঁদের ফসলের ক্ষয়ক্ষতি সম্পর্কে জানাতে পারবেন। এজন্য শস্য বিমা অ্যাপ চালু করা হয়েছে। এছাড়াও, কৃষকরা কমন সার্ভিস সেন্টারগুলিতে গিয়েও ক্ষয়ক্ষতির পরিমাণ জানাতে পারেন। এর পাশাপাশি, নিকটবর্তী কৃষি আধিকারিকের কার্যালয়ে গিয়েও শস্য বিমা করা থাকলে তার দাবি-দাওয়া পেশ করা যেতে পারে। যোজনার মাধ্যমে যে জাতীয় শস্য বিমা পোর্টাল চালু করা হয়েছে, তাতে কৃষকরা সহজেই বিমার সুযোগ-সুবিধা গ্রহণে নাম নথিভুক্ত করতে পারেন।
রাজ্য ও জেলাস্তরীয় অভিযোগ নিষ্পত্তি কমিটির মাধ্যমে কৃষকরা তাঁদের বিভিন্ন দাবি-দাওয়া জানাতে পারবেন। কৃষক সমস্যার সমাধানে প্রধানমন্ত্রী ফসল বিমা যোজনা পাঠশালা, সোশ্যাল মিডিয়া প্রচারাভিযান প্রভৃতি চালু করা হয়েছে। এছাড়াও, একটি নিঃশুল্ক সহায়তা নম্বর চালু হয়েছে। এর মাধ্যমে কৃষকরা বিভিন্ন বিষয়ে পরামর্শ পেয়ে থাকেন। আর্থিক দিক থেকে দুর্বল কৃষকদের এই কর্মসূচির মাধ্যমে সহায়তা দেওয়া হয়। কর্মসূচির সুবিধাভোগী কৃষকদের প্রায় ৮৫ শতাংশই ক্ষুদ্র ও প্রান্তিক চাষী। উল্লেখ করা যেতে পারে, কেন্দ্রীয় অর্থমন্ত্রী শ্রীমতী সীতারমন ২০২২-২৩ বাজেট ভাষণে শস্য বিমার জন্য ড্রোন প্রযুক্তি ব্যবহার বাড়ানোর উপর গুরুত্ব দিয়েছেন। এর ফলে, প্রযুক্তির প্রয়োগ বৃদ্ধি পেলে কর্মসূচির রূপায়ণ আরও ত্বরান্বিত হবে।
CG/BD/SB
(
বিদ্যুৎমন্ত্রক
জুলাই মাসে এনটিপিসি গ্রুপের মোট বিদ্যুৎ উৎপাদনে ১৩.৩% বৃদ্ধি হয়েছে
নতুন দিল্লি, ৪ আগস্ট, ২০২০
ন্যাশনাল থার্মাল পাওয়ার কর্পোরেশন লিমিটেড  গ্রুপের মাসিক বিদ্যুৎ উৎপাদন চলতি বছরের জুলাই মাসে ১৩.৩% বৃদ্ধি পেয়েছে। গতমাসে এনটিপিসি ২৩.৫৯ বিলিয়ন ইউনিট বিদ্যুৎ উৎপাদন করেছিল।এ মাসে এনটিপিসি'র উৎপাদন দাঁড়িয়েছে ২৬.৭৩বিলিয়ন ইউনিট।
এনটিপিসি লিমিটেডের জারি করা বিবৃতি অনুসারে, কয়লার সাহায্যে বিদ্যুৎ উৎপাদন কেন্দ্রগুলিতে এ বছর জুলাইয়ে বিদ্যুৎ উৎপাদনের পরিমাণ ৫.৬% বৃদ্ধি পেয়েছে। গত বছরের এই সময়ে সেখানে বিদ্যুৎ উৎপাদনের পরিমাণ ছিল ২০.৭৪ বিলিয়ন ইউনিট। এ বছর তা বেড়ে দাঁড়িয়েছে ২১.৮৯ বিলিয়ন ইউনিট।
৬২৯১০ মেগাওয়াট বিদ্যুৎ উৎপাদনে সক্ষম এনটিপিসি গ্রুপের ২৪টি কয়লা, ৭টি কম্বাইন সার্কেল গ্যাস / তরল জ্বালানী, ১ জলবিদ্যুৎ, ১৩টি পুনর্নবীকরণযোগ্য এবং ২৫ টি সহায়ক ও যৌথভাবে পরিচালিত সহ মোট ৭০টি বিদ্যুৎ কেন্দ্র রয়েছে।
(CG/SS
প্রধানমন্ত্রীরদপ্তর
বায়ু দূষণ রোধে গৃহীত ব্যবস্থাগুলির পর্যালোচনা করলেন প্রধানমন্ত্রীর প্রধান সচিব
নয়াদিল্লি, ০৪ নভেম্বর, ২০১৯
বায়ু দূষণ রোধে পাঞ্জাব, হরিয়ানা ও দিল্লির পক্ষ থেকে যে সমস্ত ব্যবস্থা গ্রহণ করা হয়েছে প্রধানমন্ত্রীর প্রধান সচিব শ্রী পি কে মিশ্র সেগুলি আজ পুনরায় পর্যালোচনা করে দেখেছেন। এই তিন রাজ্যে বিগত ২৪ ঘন্টায় ফসলের গোড়া পোড়ানো এবং আগুন লাগার ঘটনাগুলির প্রেক্ষিতে কি ধরনের অতিরিক্ত ব্যবস্থা নেওয়া হয়েছে, সেই প্রসঙ্গেও ডঃ মিশ্র বিস্তারিত জানতে চান।
পাঞ্জাবের মুখ্যসচিব জানিয়েছেন যে, রাজ্যের যেসব জেলায় ফসলের গোড়া পোড়ানো, সেই জেলাগুলির ওপর তিনি এবং সংশ্লিষ্ট জেলাগুলির ডেপুটি কমিশনাররা নজর রাখছেন। ১৯৮১’র বায়ু  আইন লঙ্ঘণের জন্য একাধিক এফআইআর নথিভুক্ত করা হচ্ছে। আইন লঙ্ঘণের ঘটনাগুলির ক্ষেত্রে জরিমানা ধার্য করার পাশাপাশি, রাজ্য সরকার কড়া ব্যবস্থাও নিচ্ছে।
পর্যালোচনা বৈঠকে হরিয়ানার মুখ্যসচিব জানান, রাজ্যের মুখ্যমন্ত্রী যত দ্রুত সম্ভব ফসলের গোড়া পোড়ানোর ঘটনা বন্ধ করতে সংশ্লিষ্ট সকল পক্ষকে নির্দেশ দিয়েছেন। সচিবের পক্ষ থেকে আরও জানানো হয়েছে যে, বায়ু দূষণ নিয়ন্ত্রণে একাধিক দল ২৪ ঘন্টা তৃণমূল স্তরে কাজ করে চলেছেন।
দিল্লির মুখ্যসচিবের পক্ষ থেকে জানানো হয় যে, জল ছিটানোর কাজ আরও জোরদার করাহয়েছে। অত্যাধিক দূষণ কবলিত এলাকাগুলিকে চিহ্নিত করা হয়েছে। পরিস্থিতির উন্নয়নে প্রয়োজনীয় ব্যবস্থা নেওয়া হচ্ছে। শহরে খোলা জায়গায় আবর্জনা ফেলা বন্ধ করা হয়েছে। এ জন্য সর্বাধিক জরিমানা নেওয়া হচ্ছে এবং আইন লঙ্ঘণকারীদের বিরুদ্ধেও জরিমানা সহ কড়া ব্যবস্থা নেওয়া হচ্ছে।
ভারতীয় আবহাওয়া দপ্তরের পক্ষ থেকে ইঙ্গিত দেওয়া হয়েছে যে, আগামী কয়েক দিন আবহাওয়াজনিত পরিস্থিতি কিছুটা ভালো থাকবে।
প্রধানমন্ত্রীর প্রধান সচিব প্রয়োজন সাপেক্ষে বায়ু দূষণ প্রতিরোধমূলক আগাম ব্যবস্থা গ্রহণের ওপর জোর দিয়েছেন। তিনি বলেছেন, বায়ু দূষণ প্রতিরোধে দীর্ঘমেয়াদী ভিত্তিতে স্থায়ী সমাধানসূত্র খুঁজে বের করতে হবে।
এই পর্যালোচনা বৈঠকে প্রধানমন্ত্রীর প্রধান সচিব ছাড়াও প্রধানমন্ত্রীর মুখ্য উপদেষ্টা শ্রী পি কে সিনহা, ক্যাবিনেট সচিব, পরিবেশ সচিব, কৃষি সচিব, কেন্দ্রীয় দূষণ নিয়ন্ত্রণ পর্ষদের চেয়ারম্যান, ভারতীয় আবহাওয়া দপ্তরের মহানির্দেশক সহ উচ্চ পদস্থ আধিকারিকরা উপস্থিত ছিলেন।
CG/BD/SB
(Visitor Counter : 85
পরিবেশওঅরণ্যমন্ত্রক
বন্য প্রাণীদের নিয়ে অবৈধ চোরাচালান বন্ধ করতে সচেতনতা তৈরী করতে “সব প্রাণীই ইচ্ছেমতো জায়গা বদল করে না” শীর্ষক প্রচার শুরু
নয়াদিল্লি, ২০ মে, ২০১৯
বন্য প্রাণীদের অবৈধ চোরাচালান রুখতে দেশজুড়ে বিমানবন্দরগুলিতে সচেতনতা প্রচার শুরু করেছে ভারতের বন্যপ্রাণী অপরাধ নিয়ন্ত্রণ সংস্হা এবং ভারতের রাষ্ট্রপুঞ্জের পরিবেশ বিভাগ। আগামী ২২ মে আন্তর্জাতিক জৈব বৈচিত্র্য দিবস। তার আগে রাষ্ট্রপুঞ্জের পরিবেশ বিভাগ এবং ভারতের বন্যপ্রাণী অপরাধ নিয়ন্ত্রণ সংস্হা- ‘সব প্রাণী নিজেরা ইচ্ছেমতো এক জায়গা থেকে অন্য জায়গায় যায় না’ শীর্ষক প্রচার শুরু করেছে। ভারতের সমস্ত গুরুত্বপূর্ণ বিমানবন্দরে এই প্রচার চালানো হবে। দিল্লীতে গতকাল এই প্রচারের উদ্বোধনী অনুষ্ঠানে উপস্হিত ছিলেন রাষ্ট্রপুঞ্জের পরিবেশ বিভাগের শুভেচ্ছা দূত অভিনেত্রী, পরিচালক দীয়া মির্জা, কেন্দ্রীয় পরিবেশ, বন এবং জলবায়ু পরিবর্তন দপ্তরের সচিব, ভারতের বন্যপ্রাণী অপরাধ নিয়ন্ত্রণ সংস্হা সহ বিভিন্ন দপ্তরের আধিকারিকরা। গত কয়েক বছরে ভারতে বন্যপ্রাণীদের নিয়ে চোরাচালান উল্লেখযোগ্যভাবে বেড়ে গেছে। তাই বাঘ, প্যাঙ্গোলিন, কচ্ছপের মতো প্রাণীদের সংরক্ষণের লক্ষেই এই প্রচার শুরু করা হয়েছে। অনুষ্ঠানের ভাষণে কেন্দ্রীয় পরিবেশ, বন এবং জলবায়ু পরিবর্তন দপ্তরের সচিব শ্রী সি কে মিশ্র বলেন, সারা বিশ্বেই বন্যপ্রাণীরা বিপন্ন। ভারতেও উদ্ভিদ এবং প্রাণীদের নিয়েও অবৈধ চোরাচালানকারীরা ব্যবসা চালাচ্ছে, যা অত্যন্ত উদ্বেগের। তিনি বলেন, ভারতের ‘বন্যপ্রাণ সংরক্ষণ আইন ১৯৭২’ মেনে বন্যপ্রাণীদের সংরক্ষণের বিষয় সাধারণ মানুষের মধ্যে সচেতনতামূলক প্রচার চালানো হচ্ছে। ‘সব প্রাণী নিজেদের ইচ্ছেমতো এক জায়গা থেকে অন্য জায়গায় যায় না’- শীর্ষক এই প্রচারের মাধ্যমে সাধারণ মানুষের মধ্যে বন্যপ্রাণীদের সংরক্ষণের বিষয়ে সচেতনতা বৃদ্ধি, চোরাচালান রোধ এবং বন্যপ্রাণীদের সংখ্যা বাড়ানো সম্ভব হবে বলে আশাপ্রকাশ করেন শ্রী মিশ্র।
ভারতে রাষ্ট্রপুঞ্জের পরিবেশ বিভাগের প্রধান অতুল বাগী জানান বন্যপ্রাণীদের নিয়ে অবৈধ ব্যবসা বন্ধ করতে কঠোর আইন এবং সাধারণ মানুষের মধ্যে সচেতনতা বাড়িয়ে তুলতে প্রচারের প্রয়োজন রয়েছে।
আন্তর্জাতিক চোরাচালান বাজারে বাঘের চামড়া, হাড় এবং শরীরের বিভিন্ন অংশের বিশেষ চাহিদা রয়েছে। প্যাঙ্গোলিনের মাংস এবং হাড় ভেষজ ওষুধ তৈরির কাজে লাগানো হয়। কচ্ছপের মাংস এবং টোকেই গেকো জাতীয় প্রাণীর মাংস ও হাড় পূর্ব এশিয়ায় এবং চীনের বাজারে চাহিদাও রয়েছে। এই ধরণের প্রাণীদের নিয়ে অবৈধ ব্যবসা ক্রমশই বাড়ছে তার তথ্য সম্প্রতি ভারতের বন্যপ্রাণী অপরাধ নিয়ন্ত্রণ সংস্হার রিপোর্টে উঠে এসেছে। সংস্হার অতিরিক্ত মহানির্দেশক তিলত্তমা বর্মা জানান, এই চোরাচালান রুখতে সম্প্রতি ভারতের বন্যপ্রাণী অপরাধ নিয়ন্ত্রণ সংস্হা সরকারি এবং বেসরকারি বিভিন্ন সংস্হার সঙ্গে যৌথভাবে কাজ করছে। পাশাপাশি সাধারণ মানুষকে সচেতন করে তুলতে বিমানবন্দরগুলিতে প্রচার চালানোর উদ্যোগ নেওয়া হয়েছে। সম্প্রতি বিভিন্ন মিডিয়াতেও বিমানবন্দরগুলিতে বন্য প্রাণীদের নিয়ে চোরাচালানের খবর বারবার সামনে এসেছে।
অনুষ্ঠানে, রাষ্ট্রপুঞ্জের পরিবেশ বিভাগের শুভেচ্ছা দূত অভিনেত্রী, পরিচালক দীয়া মির্জা বলেন, বন্যপ্রাণীদের নিয়ে অবৈধ ব্যবসা বন্ধ করতে সরকারের কঠোর পদক্ষেপ নেওয়া উচিত, পাশাপাশি সাধারণ মানুষকে সচেতন করে তোলারও প্রয়োজন রয়েছে।
বন্যপ্রাণীদের সংরক্ষণের লক্ষে সারা ভারতের ২২টি বিমানবন্দরে আগামী দিনে এই ধরণের প্রচার চালানো হবে।
CG/SS/NS
(Visitor Counter : 3264
প্রধানমন্ত্রীরদপ্তর
অন্ধ্রপ্রদেশের তিরুপতিতে দু’দিনের এক শ্রম সম্মেলনে আগামীকাল বক্তব্য রাখবেন প্রধানমন্ত্রী
নয়াদিল্লি, ২৩ আগস্ট ২০২২
দেশের সবক’টি রাজ্য ও কেন্দ্রশাসিত অঞ্চলের শ্রম মন্ত্রীদের সঙ্গে আগামীকাল এক বৈঠকে মিলিত হবেন প্রধানমন্ত্রী শ্রী নরেন্দ্র মোদী। তবে, এই বৈঠক অনুষ্ঠিত হবে ভিডিও কনফারেন্সের মঞ্চে। অন্ধ্রপ্রদেশের তিরুপতিতে দু’দিনের এই সম্মেলনের আয়োজক কেন্দ্রীয় শ্রম ও কর্মসংস্থান মন্ত্রক।
শ্রম সম্পর্কিত কয়েকটি গুরুত্বপূর্ণ বিষয় নিয়ে দু’দিনের এই সম্মেলনে আলোচনা চলবে সহযোগিতামূলক যুক্তরাষ্ট্রীয় কাঠামোর মধ্য দিয়ে। উন্নততর নীতি প্রণয়ন এবং শ্রমিক কল্যাণে বিভিন্ন কর্মসূচির সফল রূপায়ণে এই সম্মেলনের মধ্য দিয়ে কেন্দ্র ও রাজ্যগুলির মধ্যে এক বিশেষ সমন্বয় গড়ে উঠবে বলে আশা করা হচ্ছে।
সম্মেলনের অধিবেশনগুলিকে চারটি ভাগে ভাগ করা হয়েছে। সামাজিক সুরক্ষাকে সার্বজনীন করে তুলতে ‘ই-শ্রম’ পোর্টালকে যুক্ত করা, রাজ্য সরকার পরিচালিত ইএসআই হাসপাতালগুলির মাধ্যমে চিকিৎসা সংক্রান্ত সুযোগ-সুবিধার প্রসার এবং ‘প্রধানমন্ত্রী জন আরোগ্য যোজনা’র সঙ্গে তাকে যুক্ত করা, চারটি শ্রম আইনের আওতায় নিয়ম-নীতি রচনার মধ্য দিয়ে সেগুলি রূপায়ণের পন্থাপদ্ধতি উদ্ভাবন, সকল শ্রমিকের সুষ্ঠুভাবে কাজ করার জন্য সুষম পরিস্থিতি গড়ে তোলা এবং সকল কর্মীর জন্য সামাজিক সুরক্ষা নিশ্চিত করা সহ বিভিন্ন বিষয় আলোচিত হবে দু’দিনের এই সম্মেলনের ভিন্ন ভিন্ন অধিবেশনে।
(PG/SKD/DM/
পঞ্চায়েতিরাজমন্ত্রক
জাতীয় পঞ্চায়েত পুরস্কার ২০১৯
নয়াদিল্লি, ২৪ অক্টোবর, ২০১৯
উন্নয়নমূলক কাজে বিশেষ সাফল্যের জন্য দেশের আড়াই লক্ষ পঞ্চায়েতের মধ্যে ২৪০টি পঞ্চায়েতকে ‘জাতীয় পঞ্চায়েত পুরস্কার ২০১৯’ প্রদান করা হয়েছে। দিল্লীতে এক অনুষ্ঠানে এই পুরস্কার প্রদান করেন কেন্দ্রীয় পঞ্চায়েত মন্ত্রী শ্রী নরেন্দ্র সিং তোমর।
অনুষ্ঠানে কেন্দ্রীয় মন্ত্রী নতুন ভারত গঠনের জন্য সব পঞ্চায়েতকে এগিয়ে আসার আহ্বান জানান। তিনি বলেন, পঞ্চায়েত এলাকায় সরকারি উন্নয়নমূলক প্রকল্পগুলি বাস্তবায়ণের জন্য গ্রাম পঞ্চায়েত প্রধান এবং পঞ্চায়েত সমিতিগুলির ক্ষমতার সদ্বব্যহার করা প্রয়োজন। জনগণের দ্বারা নির্বাচিত পঞ্চায়েত প্রধান ও পঞ্চায়েত সমিতির সদস্যদের দায়িত্ব দেশের অন্যান্য জন-প্রতিনিধিদের থেকে কোনও অংশেই কম নয় বলে তিনি জানান। কেন্দ্রীয় মন্ত্রী বলেন, ভালো কাজ করে এবছরের পুরস্কারপ্রাপ্ত পঞ্চায়েতগুলি আগামীদিনে অন্যান্য পঞ্চায়েতের কাছে আদর্শ হয়ে উঠবে এবং অনুপ্রেরণা জোগাবে।
জাতীয় পঞ্চায়েত পুরস্কার অনুষ্ঠানে কর্ণাটক, ছত্তিশগড়, আসাম, তামিলনাড়ু রাজ্যের পঞ্চায়েত মন্ত্রীরা উপস্হিত ছিলেন। এবার বিভিন্ন বিভাগে উন্নয়নমূলক মাপকাঠির বিচারে পুরস্কারের জন্য পঞ্চায়েত প্রতিষ্ঠানগুলিকে নির্বাচিত করা হয়েছিল। এরফলে আগামীদিনে পঞ্চায়েত প্রতিনিধিরা পঞ্চায়েত এবং গ্রামসভা স্তরে যেকোন ধরণের জন-কল্যাণমূলক কাজে উৎসাহিত হয়ে উঠবে বলে আশা করা হচ্ছে।
এবছর জাতীয় পঞ্চায়েত পুরস্কার প্রদান করা হয়েছে ৫টি বিভাগে।
শৌচালয় নির্মাণ, জনপরিষেবা, প্রাকৃতিক সম্পদ সংরক্ষণ, সামাজ সংস্কার, বিপর্যয় মোকাবিলা, ই-গর্ভনেন্সের ক্ষেত্রে বিশেষ অবদানের জন্য ‘দীনদয়াল উপাধ্যায় পঞ্চায়েত স্বশক্তিকরণ পুরস্কার’ প্রদান করা হয়েছে ১৯৫টি গ্রাম পঞ্চায়েতকে।
সামাজিক-অর্থনৈতিক উন্নয়নে অসামান্য অবদানের জন্য ‘নানাজি দেশমুখ রাষ্ট্রীয় গৌরব গ্রামসভা পুরস্কার’ প্রদান করা হয়েছে ২০টি গ্রাম পঞ্চায়েতকে।
গ্রাম পঞ্চায়েত মন্ত্রক দ্বারা নির্ধারিত নীতি মেনে গ্রামে উন্নয়নমূলক কাজের জন্য ‘গ্রাম পঞ্চায়েত উন্নয়ন পরিকল্পনা পুরস্কার’ প্রদান করা হয়েছে ৩টি গ্রাম পঞ্চায়েতকে।
এবছর ‘শিশু-বান্ধব গ্রাম পঞ্চায়েত পুরস্কার’ প্রদান করা হয়েছে ২২টি গ্রাম পঞ্চায়েতকে।
পঞ্চায়েত স্তরে ই-গর্ভনেন্স ব্যবস্হাপনা চালু করে সরকারি ও জন-কল্যাণমূলক কাজে আমূল পরিবর্তন আনার জন্য ‘ই-পঞ্চায়েত পুরস্কার’ প্রদান করা হয়েছে ৬টি রাজ্যে।
এদিন অনুষ্ঠানে কেন্দ্রীয় মন্ত্রী গ্রাম পঞ্চায়েতে উন্নয়নমূলক কাজের অগ্রগতি খতিয়ে দেখার জন্য ‘গ্রাম মানচিত্র’ শীর্ষক একটি অ্যাপ্লিকেশন অ্যাপেরও সূচনা করেন।
CG/SS/NS
(Visitor Counter : 80